CELEX: 62006CA0256
Language: mt
Date: 2008-01-17 00:00:00
Title: Kawża C-256/06: Sentenza tal-Qorti tal-Ġustizzja (It-Tieni Awla) tas- 17 ta' Jannar 2008 (talba għal deċiżjoni preliminari tal-Bundesfinanzhof — Il-Ġermanja) — Theodor Jäger vs Finanzamt Kusel-Landstuhl (Moviment liberu tal-kapital — Artikoli 73 B u 73 D tat-Trattat KE (li saru l-Artikoli 56 KE u 58 KE) — Taxxi fuq is-suċċessjoni — Stima tal-beni inklużi fis-suċċessjoni — Beni agrikoli u forestali li jinsabu fi Stat Membru ieħor — Metodu inqas favorevoli ta' stima tal-beni u ta' kalkolu tat-taxxa dovuta)

8.3.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 64/8
            
         Sentenza tal-Qorti tal-Ġustizzja (It-Tieni Awla) tas-17 ta' Jannar 2008 (talba għal deċiżjoni preliminari tal-Bundesfinanzhof — Il-Ġermanja) — Theodor Jäger vs Finanzamt Kusel-Landstuhl
   (Kawża C-256/06) (1)
   
   (Moviment liberu tal-kapital - Artikoli 73 B u 73 D tat-Trattat KE (li saru l-Artikoli 56 KE u 58 KE) - Taxxi fuq is-suċċessjoni - Stima tal-beni inklużi fis-suċċessjoni - Beni agrikoli u forestali li jinsabu fi Stat Membru ieħor - Metodu inqas favorevoli ta' stima tal-beni u ta' kalkolu tat-taxxa dovuta)
   (2008/C 64/10)
   Lingwa tal-kawża: Il-Ġermaniż
   Qorti tar-rinviju
   Bundesfinanzhof
   Partijiet fil-kawża prinċipali
   
      Rikorrenti: Theodor Jäger
   
      Konvenuta: Finanzamt Kusel-Landstuhl
   Suġġett
   Talba għal deċiżjoni preliminari — Bundesfinanzhof — Interpretazzjoni ta' l-Artikolu 56 tat-Trattat KE — Leġiżlazzjoni nazzjonali dwar it-taxxa fuq is-suċċessjoni — Applikazzjoni tal-metodi ta' stima tal-valur ta' l-artijiet agrikoli u forestali differenti, skond jekk dawn l-artijiet jinsabux fit-territorju nazzjonali jew fi Stat Membru ieħor, kif ukoll tnaqqis fir-rigward ta' l-akkwist ta' l-artijiet li jinsabu fit-territorju nazzjonali, li bħala konsegwenza għandha taxxa ogħla meta l-patrimonju jinkludi artijiet agrikoli u forestali li jinsabu fi Stat Membru ieħor ħlief f'każ ta' lokalizzazzjoni tal-beni kollha li jinsabu fit-territorju nazzjonali
   Dispożittiv
   L-Artikolu 73B(1) tat-Trattat KE (li sar l-Artikolu 56(1) KE), moqri flimkien ma' l-Artikolu 73D tat-Trattat KE (li sar l-Artikolu 58 KE), għandu jiġi interpretat fis-sens li jipprekludi li leġiżlazzjoni ta' Stat Membru li, għall-finijiet tal-kalkolu tat-taxxa fuq is-suċċessjoni komposta minn beni li jinsabu fit-territorju ta' l-imsemmi Stat u minn beni agrikolu u forestali li jinsab fi Stat Membru ieħor,
   
               —
            
            
               tipprovdi li l-beni li jinsab f'dan l-Istat Membru ieħor jiġi stmat abbażi tal-valur fis-suq tiegħu, filwaqt li beni identiku li jinsab fit-territorju nazzjonali jiġi applikat proċedura partikolari ta' stima fejn ir-riżultati jikkorrispondu biss għal medja ta' 10 % ta' l-imsemmi valur fis-suq, u
            
         
               —
            
            
               tirriżerva għall-beni agrikolu u forestali li jinsabu fit-territorju nazzjonali, l-applikazzjoni ta' tnaqqis mogħti abbażi ta' dawn il-beni kif ukoll il-kunsiderazzjoni tal-valur residwali tagħhom sa limitu ta' 60 % biss ta' l-ammont tiegħu.
            
         
      (1)  ĠU C 224, 16.9.2006.